વડાપ્રધાન નરેન્દ્ર મોદીએ શનિવારે આરોપ લગાવ્યો કે, પાકિસ્તાન ગુજરાતની ચૂંટણીઓમાં હસ્તક્ષેપ કરી રહ્યું છે. તેમણે પાકિસ્તાનના નેતાઓ સાથે કોંગ્રેસના અગ્રણી નેતાઓની બેઠક અંગે પણ સવાલ ઊભા કર્યા અને આ અંગે કોંગ્રેસ ખુલાસો કરે તેવી માગ કરી. પાલનપુરમાં એક સભાને સંબોધતા વડાપ્રધાને પાકિસ્તાન આર્મીના પૂર્વ ડાયરેક્ટર જનરલ સરદાર અર્શદ રફીએ કોંગ્રેસના સીનિયર નેતા અહમદ પટેલને ગુજરાતના મુખ્યમંત્રી બનાવવા માટે કરેલી અપીલ અંગે કોંગ્રેસને સવાલ પૂછ્યા. મોદીએ કહ્યું કે, મણિશંકર ઐયર (કોંગ્રેસના પૂર્વ મંત્રી)એ પાકિસ્તાનના નેતાઓ સાથેની કોંગ્રેસના અગ્રણી નેતાઓની કથિત મિટિંગ બાદ તેમન ‘નીચ’ કહ્યા.